আজি কামৰূপ গ্ৰাম্য জিলাৰ বকো সমষ্টিৰ মন্দিৰা আৰক্ষী চকীৰ অন্তৰ্গত হেকৰা উচ্চতৰ মাধ্যমিক বিদ্যালয়ত এগৰাকী চকীদাৰে বিদ্যালয়খনৰে এগৰাকী সপ্তম শ্ৰেণীৰ ছাত্ৰীক বলপূৰ্বক ভাৱে যৌন নিৰ্যাতনৰ চেষ্টা চলোৱা ঘটনাক লৈ অঞ্চলটোত এক উত্তাল পৰিৱেশৰ সৃষ্টি হয়।
উল্লেখযোগ্য যে পুৱাৰ ভাগত বিদ্যালয়খনত এগৰাকী সপ্তম শ্ৰেণীৰ ছাত্ৰী উপস্থিত হোৱাৰ পিছতে বিদ্যালয়খনৰ খৰ্গেশ্বৰ দাস নামৰ চকীদাৰজনে ছাত্ৰী গৰাকীক যৌন নিৰ্যাতনৰ চেষ্টা চলায়।
ফলত ছাত্ৰী গৰাকীয়ে নৰাধমটোৰ পৰা নিজকে ৰক্ষা কৰিবলৈ চিঞৰ-বাখৰ কৰাত ঘটনাস্থলীত স্থানীয় ৰাইজ আৰু ছাত্ৰ সংগঠনৰ লোকৰ লগতে ছাত্ৰী গৰাকীৰ অভিভৱাক উপস্থিত হৈ এক হুলস্থলীয়া পৰিৱেশৰ সৃষ্টি কৰাৰ লগতে ঘটনাৰ সম্পৰ্কত আৰক্ষীক অৱগত কৰে।
আনহাতে ঘটনাৰ সম্পৰ্কে অৱগত হোৱাৰ লগে লগে ঘটনাস্থলীত নগৰবেৰা ৰাজহ চক্ৰৰ চক্ৰ বিষয়া তথা কাৰ্যবাহী দণ্ডাধীশ ধ্ৰুৱজ্যোতি দাসৰ লগতে মন্দিৰা আৰু বকো থানাৰ আৰক্ষী উপস্থিত হৈ পৰিস্থিতিৰ সন্দৰ্ভত অনুসন্ধান কৰাৰ লগতে বিদ্যালয়খনৰ চকীদাৰ তথা নৰাধম খৰ্গেশ্বৰ দাসক আৰক্ষীয়ে আটক কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
